EMBARGO: 24. januar 2024, 1.00 KST

[image: C:\Users\1\Desktop\삼성 로고(Lettermark).png]

Samsung predstavlja disk SSD 990 EVO: Povečana zmogljivosti pri vsakodnevnem igranju, poslovni uporabi in ustvarjanju

Novi disk NVMe SSD ponuja izboljšano zmogljivost, energetsko učinkovitost in prilagodljiv vmesnik

Seul, Koreja – 24. januar 2024 – Družba Samsung Electronics Co., Ltd., vodilni svetovni proizvajalec napredne pomnilniške tehnologije, je danes napovedala izdajo novega diska SSD 990 EVO, ki je najnovejša pridobitev v vrsti potrošniških diskov SSD in zagotavlja visoko zmogljivost ob izboljšani energetski učinkovitosti. Zasnovan je za izboljšanje vsakodnevnih računalniških izkušenj, kot je igranje iger, delo in urejanje videoposnetkov/fotografij, 
zato naj bi bil disk SSD NVMe popolna rešitev za širok krog uporabnikov. 

»Samsung izkorišča svoje napredne pomnilniške tehnologije za optimizirane rešitve SSD, pri svojem najnovejšem potrošniškem izdelku pa smo za še boljšo uporabniško izkušnjo med uporabo računalnika združili inovativnost in praktičnost,« je dejal Hangu Sohn, podpredsednik poslovne skupine za blagovno znamko pomnilnikov pri Samsung Electronics. »V disku 990 EVO so združene zmogljivost, energetska učinkovitost in zanesljivost, zato je vsestranska izbira za najnovejši vmesnik, ki je primeren za različna vsakodnevna opravila, vključno z igranjem iger, poslovno uporabo in ustvarjalnimi podvigi.«

Izboljšana zmogljivost 
Disk 990 EVO v primerjavi s prejšnjim modelom 970 EVO Plus ponuja do 43 % večjo zmogljivost. Hitrost branja dosega do 5.000 megabajtov na sekundo (MB/s), hitrost pisanja pa do 4.200 MB/s. Povečane so tudi hitrosti naključnega branja in pisanja, in sicer do 700 tisoč vhodno-izhodnih operacij na sekundo (IOPS) oziroma 800 tisoč IOPS. 

S tehnologijo HMB (Host Memory Buffer), ki omogoča neposredno povezavo z DRAM-om procesorja gostitelja, lahko disk SSD doseže optimizirano zmogljivost tudi pri zasnovi brez DRAM-a. Uporabniki, ki nadgrajujejo prejšnje diske SSD, bodo opazili bistveno hitrejše nalaganje iger in hitrejši dostop do velikih datotek.

Izboljšana energetska učinkovitost in pametna toplotna rešitev 
Samsung 990 EVO ima v primerjavi z 970 EVO Plus kar do 70 % boljšo energetsko učinkovitost, kar uporabnikom zagotavlja daljšo uporabo na osebnih računalnikih, pri tem pa jim ni treba skrbeti glede življenjske dobe baterije. Podpira tudi funkcijo Modern Standby1, ki omogoča takojšen vklop/izklop z neprekinjeno spletno povezljivostjo in nemoteno sprejemanje obvestil celo v stanju z nizko porabo energije. 

Oznaka razpršilnika toplote na disku 990 EVO učinkovito uravnava toplotno stanje čipa NAND, kar omogoča nemoten potek operacij na najvišji ravni, hkrati pa ni ogrožena celovitost diska. 

Vsestranski disk SSD za računalniško sedanjost in prihodnost
Model 990 EVO je vsestranski disk SSD, ki je bil ustvarjen za trenutne potrebe na področju računalništva in v skladu z zahtevami za prihodnost. Uporabniki lahko z enim diskom SSD, ki ustreza vsakodnevnim zahtevam, kot so igranje iger, poslovna uporaba in ustvarjalno delo, izkusijo nemoteno večopravilnost.

Model 990 EVO podpira vmesnike PCIe 4.0 x4 in PCIe 5.0 x2, zato ustreza potrebam današnjih računalnikov, ki podpirajo reže PCIe 4.0 M.2, hkrati pa za vmesnike PCIe 5.0 ponuja združljivost, toplotni nadzor in prihranek energije v prihajajočih uporabah.  

Disk 990 EVO je na voljo s kapaciteto 1 terabajt (TB) ali 2 TB.

Podpora programske opreme Samsung Magician
Programska oprema Samsung Magician predstavlja nabor optimizacijskih orodij za izboljšano funkcionalnost vseh Samsungovih diskov SSD, vključno z 990 EVO. Uporabniki lahko pri nadgradnji diska SSD varno in brez težav poenostavijo postopek prenosa podatkov. Poleg tega Samsung Magician varuje dragocene podatke, spremlja stanje pogona in pravočasno obvešča o posodobitvah programske opreme.

Za več informacij, vključno s podrobnostmi o garanciji, obiščite samsung.com/SSD ali semiconductor.samsung.com/internal-ssd/.


Specifikacije diska Samsung SSD 990 EVO

	Kategorija
	Samsung SSD 990 EVO

	Vmesnik
	PCIe Gen 4.0 x4 / 5.0 x2 NVMe 2.02

	Faktor oblike
	M.2 (2280)

	Pomnilnik
	Samsung V-NAND 3-TLC

	Krmilnik
	Notranji krmilnik podjetja Samsung

	Kapaciteta3
	1 TB
	2 TB

	Hitrost branja/pisanja 4,5
	Do 5.000 MB/s, do 4.200 MB/s

	Hitrost naključnega branja/pisanja (QD32) 4,5
	Do 680 tisoč IOPS, 800 tisoč IOPS
	Do 700 tisoč IOPS, 800 tisoč IOPS

	Programska oprema za upravljanje
	Programska oprema Samsung Magician

	Šifriranje podatkov
	AES 256-bitno šifriranje celotnega diska, TCG/Opal V2.0,
Šifriran pogon (IEEE1667)

	Skupno napisanih bitov
	600 TB
	1200 TB

	Garancija 6
	Petletna omejena garancija 7


    
1 Za podrobnejše informacije o funkciji Modern Standby obiščite Microsoftovo spletno stran (https://learn.microsoft.com/en-us/windows-hardware/design/device-experiences/part-selection#ssd-storage).
2 Oznaka NVM Express® je registrirana blagovna znamka družbe NVM Express, Inc.
3 1 GB = 1.000.000.000 bajtov po IDEMA. Določen del kapacitete se lahko uporablja za sistemske datoteke in vzdrževanje, zato se lahko dejanska kapaciteta razlikuje od tega, kar piše na oznaki izdelka.
4 ,5 Zaporedne in naključne meritve zmogljivosti temeljijo na IOmeter1.1.0. Zmogljivost se lahko razlikuje glede na različico vdelane programske opreme diska SSD, sistemsko strojno opremo in konfiguracijo.
Konfiguracija testnega sistema: AMD Ryzen9 7950x 16-jedrni procesor CPU@4.5GHz, DDR5 4800 MHz 16 GBx2 (PC5-38400), Windows 11 Pro 64bit, sistemski nabor – ASRock X670E Taichi 
6 Družba Samsung Electronics ni odgovorna za kakršno koli izgubo, vključno, vendar ne omejeno na izgubo podatkov ali drugih informacij na izdelku družbe Samsung Electronics ali izgubo dobička ali prihodka, ki jo lahko povzroči uporabnik. Za več informacij o garanciji obiščite samsung.com/SSD ali semiconductor.samsung.com/internal-ssd/
7 Pet let ali skupno število zapisanih bajtov (TBW), kar nastopi prej. Za več informacij o garanciji si oglejte priložen garancijski dokument v paketu.


###

O družbi Samsung Electronics Co., Ltd.
Samsung navdihuje svet in oblikuje prihodnost s transformativnimi idejami in tehnologijami. Družba na novo oblikuje svet televizorjev, pametnih telefonov, nosljivih naprav, tabličnih računalnikov, gospodinjskih aparatov, omrežnih sistemov ter pomnilniških, LSI-sistemskih, livarskih in LED rešitev in s svojim ekosistemom SmartThings ter odprtim sodelovanjem s partnerji zagotavlja nemoteno doživetje povezljivosti. Najnovejše novice so na voljo v Samsungovem Newsroomu na naslovu news.samsung.com.

